Jujulung

Jujulung (suku Hemiramphidae) yaitu huaran iwak nang mahuni pamukaan (zona epipelagik) nang banyak tauar di banua nang banyunya langat kuku. Tahaga talu anak suku, nang pamulaan yaitu Hemiramphinae, khusus badiam di lautan, dan Zenarchopterinae, nang badiam di pambanyuan di darat wan estuarin. Jujulung baisi ciri khas: rahang pambawahannya maruncing ka muka, tapanjang pada rahang paatasannya.

Cara bakambang biaknya bamacam-macam, mulai matan ovipar (intalu dibuahi di luar awak), ovovivipar (intalu dibuahi di dalam awak wan diharami di dalam awak sampai pacah), maupun vivipar (larva dibarii energinya ulih induk liwat struktur mahirip plasenta). Embrio di dalam uterus manunjukakan jua gawian nang kaya kanibalisme di sapalih spesies.

Jujulung yaitu makanan di sapalih banua, biar haraganya kada tapi larang. Sapalih huaran iwak Jujulung yaitu iwak akuarium. Di habitatnya, jujulung makanan gasan iwak hiu, iwak todak, lawan makerel. Sapalih spesies jujulung banyu tawar marupakan endemik di Pulau Sulawesi. Dalam basa Minahasa, iwak ngini dingarani "Iwak Roa".

 Lihat jua 
 Iwak cucut tawar atawa iwak cucut jawa, Dermogenys pusilla

 Pranala luar 
 Hemiramphidae di fishbase.gr 

Tumbung:Iwak